VIDEO Florin Prunea s-a dezlănțuit după ce Dinamo a fost sancționată drastic: "Vreți să nenorociți echipa!" + Mesaj pentru FRF și LPF
Dinamo și UTA Arad au fost sancționate drastic de Comisia de Disciplină.
Înaintea confruntării din ultima etapă a sezonului regular dintre Dinamo și UTA Arad, suporterii celor două formații s-au luat la bătaie atât în afara arenei, cât și pe teren, iar FRF a anunțat sancțiunile pentru evenimentele petrecute - DETALII AICI.
Florin Prunea s-a dezlănțuit după ce Dinamo a fost sancționată drastic: "Vreți să nenorociți echipa!" + Mesaj pentru FRF și LPF
Florin Prunea, fost internațional român, a avut un discurs dur în urma sancțiunii primite de clubul din Ștefan cel Mare, dar a evidențiat că Dinamo poate face recurs asupra pedepsei.
"I-ați dat lui Dinamo patru etape cu porțile închise, vreți să nenorociți Dinamo! E o decizie care poate fi supusă apelului. Mi se pare foarte mult, hai să învățăm să organizăm partidele.
E ceasul al 12-lea, să încetăm cu aceste lucruri (n.r. torțe, bătăi). Până la urmă suporterii o să înțeleagă faptul că nu mai merge așa. Chiar nu suntem în spate să organizăm un meci pe teren propriu fără evenimente?
De urgență se impune o întâlnire la federație, autorități, cluburi și suporteri. FRF și LPF împreuă să facă o întâlnire și să pună la punct totul, să înceteze", a spus Florin Prunea.
Amenzi uriașe pentru Dinamo și UTA Arad, după incidentele din ultima etapă a sezonului regulat
"SC Dinamo 1948 SA vs. AFC UTA Arad – Incidente - În temeiul art. 82.1 și 3.e, art. 83.2.f din RD, cu aplicarea art. 42.1, raportat la art. 27 din RD, se sancționează SC Dinamo 1948 SA cu măsura programării meciurilor fără spectatori pentru patru jocuri și penalitate sportivă de 100.000 lei.
În temeiul art. 82.2 și 3.e și art.83.2.f din RD, cu aplicarea art. 42.1, raportat la art.27 din RD, se sancționează clubul AFC UTA Arad cu măsura programării meciurilor fără spectatori pentru patru jocuri și penalitate sportivă de 100.000 lei", se arată în comunicatul Comisiei de Disciplină.
Urmăriți SPORT.RO și pe Google News